
Comisia pentru buget, finanţe şi bănci

Bucureşti,        24.09.2002         

Nr. 22/433

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea alin. 1 al art. 11 din Legea nr. 345/2002 privind taxa pe valoarea adăugată, cu care comisia noastră a fost sesizată în fond cu adresa Biroului Permanent nr. 299 din 09.09.2002.

PREŞEDINTE,

Prof. dr. Florin Georgescu



Parlamentul  României

[image: image2.png]FOMANIA




Comisia pentru buget, finanţe şi bănci

Bucureşti,        24.09.2002 

Nr. 433

RAPORT

asupra propunerii legislative pentru completarea alin. 1 al art. 11 din Legea nr. 345/2002 privind taxa pe valoarea adăugată
Cu adresa nr. 299 din 09.09.2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea alin. 1 al art. 11 din Legea nr. 345/2002 privind taxa pe valoarea adăugată.

La întocmirea raportului s-a avut în vedere  avizul Consiliului Legislativ.

La lucrările comisiei au participat 23 deputaţi, din totalul de 25 membri ai comisiei.

In urma examinării propunerii legislative pentru completarea alin. 1 al art. 11 din Legea nr. 345/2002 privind taxa pe valoarea adăugată, în şedinţa din 24.09.2002, comisia a hotărât, cu unanimitate de voturi, a hotărât respingerea propunerii legislative din următoarele considerente:

Propunerea legislativă are ca obiect de reglementare completarea alin. (1) al art. 11 din Legea nr. 345/2002 privind taxa pe valoarea adăugată.

Propunerea de acordare a scutirii cu drept de deducere a taxei pe valoarea adăugată pentru operaţiunile desfăşurate în ţară, conduce la anularea impozitării anumitor bunuri livrate şi servicii prestate, fapt ce ar distorsiona desfăşurarea unei concurenţe normale.

Scutirea de T.V.A. propusă nu se justifică şi pentru faptul că aceste aparate vor fi achiziţionate direct de societăţile de transport rutier, care sunt înregistrate ca plătitoare de T.V.A., şi deduc T.V.A. aferentă acestor bunuri în cursul lunii în care au fost achiziţionate. Datorită acestui mecanism specific de deducere pentru T.V.A. nu sunt afectate costurile de transport.

În ipoteza adoptării acestei iniţiative legislative de scutire de T.V.A., se încalcă Directiva a VI-a a Consiliului Comunităţii Economice Europene, care cere ca legislaţia naţională privind taxa pe valoarea adăugată  să se armonizeze cu aceasta până la data aderării României la Uniunea Europeană.

La lucrările comisiei nu au participat invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort.

Prezenta propunere legislativă face parte din categoria legilor ordinare.

PREŞEDINTE,

Prof. dr. Florin Georgescu

          Consilieri parlamentari:

          Onete Alexandru

          Popescu Luminiţa

